smcproject/ml-wiki-sentences huggingface dataset:
11°43′52″N 75°59′19″E ﻿ / ﻿ 11.7312°N 75.9885°E ﻿ / 11.7312; 75.9885 വയനാട് ജില്ലയിലെ ( കേരളം , ഇന്ത്യ ) പ്രശസ്തമായ ശിവ ക്ഷേത്രമാണ് മഴുവന്നൂർ മഹാ ശിവ ക്ഷേത്രം.
പരമ ശിവൻ, ശ്രീ അയ്യപ്പൻ, ഗണപതി എന്നിവയാണു ഇവിടുത്തെ പ്രതിഷ്ഠകൾ.
കരിങ്ങാരി, പാലിയാണ, തരുവണ എന്നീ സ്ഥലങ്ങൽക്കിടയിലെ ഏറ്റവും ഉയർന്ന കുന്നായ മഴുവന്നൂർ കുന്നിലാണ് ഈ ക്ഷേത്രം സ്ഥിതി ചെയ്യുന്നത്.
വർഷത്തിൽ  എല്ലാ ദിവസവും ഇവിടെ പൂജ നടക്കുന്നുണ്ട്.
മഴുവന്നൂർ തെക്കേ ഇല്ലം എംബ്രാന്തിരിമാരാണ് ഇവിടെ അതിപുരാതന കാലം തൊട്ടു പൂജ നടത്താറ്.
മഴു വന്നു പതിച്ച സ്ഥലമാണ് മഴുവന്നൂർ.
ഊർ എന്നാൽ സ്ഥലം എന്നാണ് അർഥം.
മഴു + വന്ന + ഊർ അങ്ങനെ മഴുവന്നൂർ ആയി.
ബാണാസുരൻ തപസ്സു ചെയ്തു ശിവനെ പ്രത്യക്ഷപ്പെടുത്തി.
തൻറെ കോട്ടയ്ക്ക് കാവൽ നിൽക്കണമെന്ന് ബാണാസുരൻ പരമശിവനോട്‌ വരം ചോദിച്ചു, അങ്ങനെ പരമശിവനും പാർവതിയും ബാണാസുരന്റെ കോട്ടയ്ക്ക് കാവൽ നിന്നു.
ബാണപുത്രി ഉഷ ശ്രീകൃഷ്ണൻറെ പുത്രനായ അനിരുധനുമായി പ്രണയത്തിലാണ്.
അങ്ങനെ ഒരു ദിവസം അനിരുദ്ധൻ ഉഷയെ കൂട്ടി കൊണ്ട് പോകാനായി ബാണാസുരൻറെ കോട്ടയിൽ എത്തി.
അപ്പോൾ അവിടെ കോട്ടയ്ക്ക് കാവൽ നിൽക്കുകയായിരുന്ന ശിവനും അനിരുധനുമായി യുദ്ധം ഉണ്ടായി.
ബാണാസുര കോട്ടയിൽ നിന്നും പരമശിവൻ തൻറെ കയ്യിൽ ഉണ്ടായിരുന്ന മഴു അനിരുദ്ധന്റെ നേർക്ക്‌ വീശി എറിഞ്ഞു.
ആ മഴു വന്നു വീണ സ്ഥലമാണ് മഴുവന്നൂർ എന്നാണ് ഐതിഹ്യം.
പരശുരാമാനാണ് ഈ അമ്പലത്തിന്റെ  പ്രതിഷ്ഠ നടത്തിയെതെന്നാണ് വിശ്വാസം.
ആദിമ കാലത്ത്‌ കല്ലിലും മരത്തിലും തീർത്ത ക്ഷേത്ര ശ്രീകോവിലും മറ്റും ഈ അടുത്ത കാലത്ത്‌ പുതിക്കി പണിതു.
ക്ഷേത്രത്തിനു ചുറ്റുമുണ്ടായിരുന്ന നാൾകേട്ട് പഴമ കാരണം ദ്രവിച്ചു പോയ ആവശ്തയിലാണ്.
എന്നാലും അതി പുരാതനമായ കെട്ടിടത്തിന്റെ അവശിഷ്ടങ്ങൾ ഇന്നും അവിടെ തന്നെ ഉണ്ട്.
ഇപ്പോൾ ക്ഷേത്രം മലബാർ ദേവസ്വതിനു കീഴിലാണ്.
2023 ൽ ക്ഷേത്രത്തിനു ചുറ്റമ്പലം പുനർനിർമിക്കുക ഉണ്ടായി.
പൊള്ളയോട്ട് ഗ്രാമത്തിലെ ഭക്ത ജനങ്ങളും മഴുവന്നൂരിലെ ഹിന്ദു സമാജവും ക്ഷേത്ര പുനരുദ്ധാരണത്തിൽ പ്രധാന പങ്ക് വഹിച്ചു.
ക്ഷേത്രത്തിന്റെ വസ്തു വകകൾ
പ്രധാന ക്ഷേത്രം, ശ്രീ അയ്യപ്പൻ തറ, ക്ഷേത്രക്കുളം, ക്ഷേത്രത്തിൻറെ സ്ഥലം ( ബംഗ്ലാവ് കുന്ന് എന്ന് അറിയപ്പെടുന്നു ), നാഗക്കാവ്, പുതുശ്ശേരിക്കടവിൽ ഉള്ള സ്ഥലവും ബിംബവും.
ഈ ക്ഷേത്രത്തിൽ നിന്ന് അൽ‌പം അകലെയാണ് ഐതിഹ്യത്തിൽ പറയുന്ന ബാണാസുര മലനിരകൾ.
വളരെ ദൂരത്തുനിന്നു കാണാവുന്ന ബാണാസുര മല നിരകളുടെ അടിവാരത്താനു ബാണാസുര സാഗർ അണക്കെട്ട് സ്ഥിതി ചെയ്യുന്നത്.
കടൽനിരപ്പിൽ നിന്നും 700 മീറ്റർ ഉയരത്തിലാണ് മഴുവന്നൂർ സ്ഥിതി ചെയ്യുന്നത്.
ക്ഷേത്രത്തിൽ ശ്രീ അയ്യപ്പനെ പ്രതിഷ്ഠിച്ച ആൽത്തറയിലുള്ള ആലിന്റെ കൂട്ടത്തിൽ പലതരം മരങ്ങൾ കൂടി വളർന്നിരിയ്ക്കുന്നു.
ഇതിനു നൂറ്റാണ്ടുകളുടെ പഴക്കമുണ്ട്.
ഭാരതത്തിന് സ്വാതന്ത്ര്യം ലഭിക്കുന്നതിനു മുൻപ്‌ പോരുന്നന്നൂർ ഗ്രാമത്തിന്റെ കാര്യാലയം ഈ ക്ഷേത്രത്തിനു തൊട്ടടുത്തായിരുന്നു.
അന്നത്തെ അധികാരി ഈ ക്ഷേത്രത്തിന്റെ നടത്തിപ്പിൽ പ്രധാന പങ്ക് വഹിച്ചിരുന്നു.
മാനന്തവാടിക്ക് 10 കിലോമീറ്റർ തെക്ക് പടിഞ്ഞാർ ആയി  ആണ് ഈ ക്ഷേത്രം സ്ഥിതിചെയ്യുന്നത്.
കുറ്റ്യാടിയിലേക്ക്‌ ഉള്ള വഴിയിലെ തരുവണയിൽ നിന്നും ഒരു കിലോമീറ്റർ ദൂരത്തിലാണ് ഇവിടം.
ചിത്രശാല ക്ഷേത്രവുമായി ബന്ധപ്പെട്ട ചിത്രങ്ങൾ മഴുവന്നൂർ ക്ഷേത്രം മഴുവന്നൂർ അമ്പലത്തിന്റെ വാശതുനിന്നുള്ള കാഴ്ച Mazhuvannur Maha Siva Kshethram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മശ്‌ഹദ് ഇംഗ്ലീഷ് വിലാസം https://ml.wikipedia.org/wiki/Mashhad
36°18′N 59°36′E ﻿ / ﻿ 36.300°N 59.600°E ﻿ / 36.300; 59.600
ഇറാനിലെ ഏറ്റവും വലിയ രണ്ടാമത്തെ നഗരമാണ് മശ്‌ഹദ് .
ഇസ്ലാം മതത്തിലെ ഷിയ വിഭാഗക്കാരുടെ ഏറ്റവും വിശുദ്ധമായ നഗരങ്ങളിലൊന്നാണിത്.
ടെഹ്രാനിൽ നിന്ന് 850  കിലോമീറ്റർ കിഴക്കായി റസാവി ഖൊറസാൻ പ്രവിശ്യയുടെ മദ്ധ്യത്തിൽ, അഫ്ഗാനിസ്ഥാൻ - തുർക്‌മെനിസ്ഥാൻ രാജ്യങ്ങളുമായുള്ള അതിർത്തിക്കടുത്തായാണ് ഈ നഗരം സ്ഥിതി ചെയ്യുന്നത്.
2006 കനേഷുമാരി പ്രകാരം 2,427,316 ആണ് ഇവിടുത്തെ ജനസംഖ്യ.
ഇമാം റെസയുടെ ശവകുടീരം ഇവിടെയാണ് സ്ഥിതി ചെയ്യുന്നത്.
മഹാകവി ഫിർദോസിയുടെ നഗരമായും മശ്‌ഹദ് അറിയപ്പെടുന്നു.
പേർഷ്യൻ ദേശീയപുരണമായി കണക്കാക്കപ്പെടുന്ന ഷാ നാമെയുടെ കർത്താവാണദ്ദേഹം.
അവലംബം ↑ ↑ https://www.amar.org.ir/english ↑ ↑
മഷിക്കുടുക്ക ഇംഗ്ലീഷ് വിലാസം https://ml.wikipedia.org/wiki/Mashikudukka ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കൺമഷി ഉണ്ടാക്കാൻ ഉപയോഗിക്കുന്ന ചാണകം മെഴുകിയ മൺപാത്രമാണ് മഷിക്കുടുക്ക .
മഷിയോട് എന്നും പറയാറുണ്ട്.
നാട്ടിൻപുറങ്ങളിൽ  വീടുകളിൽ വച്ചായിരുന്നു കൺമഷി നിർമിച്ചിരുന്നത്.
ആദ്യം വിളക്കിൽ നല്ലെണ്ണ ഒഴിച്ച് തിരിതെളിയിക്കും.
തുളസി നീരിലിട്ട് കാറ്റിൽ ഉണക്കിയെടുക്കുന്ന തിരശ്ശീലയാണ് തിരിയായി ഉപയോഗിക്കുന്നത്.
തിരി തെളിയിച്ച ശേഷം പുറം ഭാഗത്ത് മഷിക്കുടുക്ക കമിഴ്ത്തി വയ്ക്കുന്നു.
തിരിയിൽ നിന്നും ഉയരുന്ന പുക മഷിക്കുടുക്കയുടെ ഉൾഭാഗത്ത് നിറയുന്നു.
ഈ മഷി നവജാതശിശുക്കൾക്കും ഗർഭിണികൾക്കും നയനാരോഗ്യത്തിന് നല്ലതാണെന്നു കരുതി പോതുന്നു.
ഗർഭിണികളെ ഉദ്ദേശിച്ച് ഏഴാം മാസത്തിലോ ഒൻപതാം മാസത്തിലോ മഷിയുണ്ടക്കുന്ന പതിവുണ്ട്.
മഷിയോട്ടിൽ കരി പിടിച്ചതിന്റെ സ്വഭാവം നോക്കി അവൾ പ്രസവിക്കുന്ന കുഞ്ഞ് ആണോ പെണ്ണോ എന്നു ലക്ഷണം പറയുന്ന പതിവും ചിലിയിടങ്ങളിലുണ്ടായിരുന്നു.
ബ്രിജേന്ദ്ര സിംഗ് ഇംഗ്ലീഷ് വിലാസം https://ml.wikipedia.org/wiki/Brijendra_Singh_(BJP_politician))
ബിജെപി രാഷ്ട്രീയക്കാരനായ ബ്രിജേന്ദ്ര സിംഗ് ഹരിയാനയിലെ നേതാവും ഇന്ത്യൻ ലോകസഭയിൽ  ഹിസാർ മണ്ഡലത്തിലെ അംഗവുമാണ്  .
മുമ്പ് ബ്യൂറോക്രാറ്റായിരുന്ന അദ്ദേഹം 21 വർഷം ഹരിയാനയിൽ ഐ‌എ‌എസ് ഓഫീസറായി (1998 ബാച്ച്) സേവനമനുഷ്ഠിച്ചു.
മുൻ കേന്ദ്ര സ്റ്റീൽ മന്ത്രി ബിരേന്ദർ സിങ്ങിന്റെ മകനാണ് ബ്രിജേന്ദ്ര.
1972 മെയ് 13നു ജനിച്ചു.
അമ്മ പ്രേമലത സിങ് നിലവിൽ ഹരിയാന നിയമസഭാംഗം ആണ്.
, ഹരിയാന നിയമസഭയിൽ മുമ്പ് അച്ഛൻ പ്രതിനിഥീകരിച്ചിരുന്ന    ഉചാന കലാൻ  ആണ് അവരുടെ മണ്ഡലം.
ബ്രിജ്ഗോപാൽ ഹർകിഷൻ ലോയ
ഇന്ത്യയിലെ സി,ബി,ഐ പ്രത്യേക കോടതിയിൽ സേവനമനുഷ്ഠിച്ച ന്യായാധിപനായിരുന്നു ബ്രിജ്‌ഗോപാൽ ഹർകിഷൻ ലോയ (1966-2014).
സൊഹ്‌റാബുദ്ദീൻ ഷെയ്ക്ക് കേസിന്റെ വിചാരണയ്ക്ക് നേതൃത്വം നൽകിയിരുന്ന അദ്ദേഹം 2014 ഡിസംബർ 1 ന് നാഗ്പൂരിൽ വെച്ച് മരണപ്പെട്ടു.
വിചാരണയുടെ അവസാനഘട്ടത്തിലെ ന്യായാധിപന്റെ മരണത്തിൽ അസ്വാഭാവികത സംശയിച്ച ബന്ധുക്കളും പൊതുപ്രവർത്തകരും അന്വേഷണമാവശ്യപ്പെട്ട് സുപ്രീംകോടതിയെ വരെ സമീപിച്ചെങ്കിലും ചീഫ് ജസ്റ്റിസ് ദീപക് മിശ്രയുടെ നേതൃത്വത്തിലുള്ള സുപ്രീം കോടതിയുടെ ബെഞ്ച് 2018 ഏപ്രിൽ 19 ന് ഹരജി തള്ളുകയായിരുന്നു .
2014 ജൂണിലാണ് പ്രത്യേക സിബിഐ കോടതിയിലെ സൊഹ്‌റാബുദ്ദീൻ ഷെയ്ക്ക് കേസിൽ ലോയ നിയമിതനാകുന്നത് .
തന്റെ മുൻഗാമിയിൽ നിന്ന് വ്യത്യസ്തമായി അമിത് ഷാക്ക് , കുറ്റം ചാർത്തപ്പെടുന്നത് വരെ കോടതിയിൽ ഹാജരാകുന്നതിൽ നിന്ന് ലോയ ഇളവ് നൽകുകയുണ്ടായി .
എന്നാൽ കേസ് നടക്കുന്ന മഹാരാഷ്ട്രയിൽ ഉണ്ടെങ്കിൽ അമിത് ഷാ ഹാജരാകണമെന്നും അദ്ദേഹം നിർദ്ദേശിച്ചു .
എന്നാൽ 2014 ഒക്ടോബർ 31-ലെ ഹിയറിങിൽ സംസ്ഥാനത്ത് ഉണ്ടായിരുന്നിട്ടും ഷാ തയ്യാറായില്ല.
ഇതോടെ അടുത്ത ഹിയറിങ് 2014 ഡിസംബർ 15-ന് നിശ്ചയിച്ച ജസ്റ്റിസ് ലോയ , അന്ന് ഷാ ഹാജരാകുമെന്ന് ഉറപ്പാക്കണമെന്ന് അഭിഭാഷകനോട് ഉത്തരവിട്ടു.
സഹപ്രവർത്തകന്റെ മകളുടെ വിവാഹത്തിൽ പങ്കെടുക്കാനായി 2014 നവംബർ 30-ന് നാഗ്പൂരിലേക്ക് പോയ ലോയ സർക്കാർ അതിഥി മന്ദിരമായ രവിഭവനിൽ താമസിച്ചു.
പിറ്റേന്ന് പുലർച്ചെ 4 മണിയോടെ നെഞ്ചുവേദനയെത്തുടർന്ന് ആശുപത്രിയിലെത്തിച്ചെങ്കിലും രാവിലെ 6:15-ന് ഹൃദയാഘാതം സംഭവിച്ച് മരണപ്പെടുകയായിരുന്നു.
ന്യായാധിപന്റെ മരണശേഷം ചുമതലയേറ്റ ജസ്റ്റിസ് എം.ബി. ഗോസവി, 2014 ഡിസംബർ 30-ന് അമിത് ഷാക്കെതിരായ എല്ലാ ആരോപണങ്ങളും തള്ളിക്കളയുകയും വിചാരണയിൽ നിന്ന് ഒഴിവാക്കുകയും ചെയ്തു .
അദ്ദേഹത്തിന്റെ മൃതദേഹം ഒരു കുടുംബസുഹൃത്താണ് ലത്തൂരിലേക്ക് കൊണ്ടുപോയത്.
ലോയയുടെ ഷർട്ട് കോളറിൽ രക്തക്കറ കണ്ടതായി ലോയയുടെ കുടുംബം വെളിപ്പെടുത്തി .
ഇത് പോസ്റ്റ്‌മോർട്ടം പരിശോധനയുടെ ഫലമാകാം എന്ന് മെഡിക്കൽ വിദഗ്ധർ അഭിപ്രായപ്പെട്ടു .
ബ്രിജ്‌ലാൽ ബിയാനി
ഇന്ത്യൻ സ്വാതന്ത്ര്യ പ്രവർത്തകനും എഴുത്തുകാരനുമായിരുന്നു ബ്രിജ്‌ലാൽ ബിയാനി (1896-1968).
മഹാരാഷ്ട്രയിലെ അകോല ജില്ലയിൽ വളർന്ന അദ്ദേഹം നാഗ്പൂരിലെ മോറിസ് കോളേജിൽ പഠിച്ചു.
1920-ൽ ബിയാനി നിസ്സഹകരണ പ്രസ്ഥാനത്തിൽ ചേർന്നു.
ദാഹിഹന്ദ ഉപ്പ് സത്യാഗ്രഹം, ജംഗിൾ സത്യാഗ്രഹം, നിസാമിനെതിരായ പോരാട്ടം എന്നിവയിൽ അദ്ദേഹം പങ്കെടുത്തത് അദ്ദേഹത്തെ നാല് തവണ ജയിലിൽ അടച്ചു.
എം. എൽ. സി ആയി ആദ്യം തിരഞ്ഞെടുക്കുകയും 1927-1930 കാലഘട്ടത്തിൽ സെൻട്രൽ പ്രൊവിൻസസ് ആന്റ് ബെറാർ മൂന്നാം ലെജിസ്ലേറ്റീവ് കൗൺസിൽ അംഗമായി തിരഞ്ഞെടുക്കപ്പെട്ടു.
ബ്രിട്ടണിലെ കാർഷിക വിപ്ലവം ഇംഗ്ലീഷ് വിലാസം https://ml.wikipedia.org/wiki/British_Agricultural_Revolution
ബ്രിട്ടണിൽ 1750നും 1850നും ഇടയ്ക്ക് കാർഷികപ്രവർത്തനങ്ങളിലുണ്ടായ വിപ്ലവകരമായ പുരോഗതിയെയാണ് ബ്രിട്ടണിലെ കാർഷിക വിപ്ലവം അല്ലെങ്കിൽ രണ്ടാം കാർഷികവിപ്ലവം എന്ന പേരിലറിയപ്പെടുന്നത്.
പുതിയ ഭൂവിനിയോഗം , ആധുനിക കൃഷി സമ്പ്രദായങ്ങൾ , എന്നിവ പുരോഗമിച്ചതോടെ ഉത്പാദനത്തിൽ വലിയ വളർച്ചയുണ്ടായി.
കാർഷിക ഉൽ‌പാദനം ജനസംഖ്യയേക്കാൾ വേഗത്തിൽ വളർന്നു, അതിനുശേഷം ബ്രിട്ടണിലെ ഉൽ‌പാദനക്ഷമത ലോകത്തിലെ ഏറ്റവും ഉയർന്ന നിരക്കിലായി.
ഭക്ഷ്യവിതരണത്തിലെ ഈ വർധന ഇംഗ്ലണ്ടിലെയും വെയിൽസിലെയും ജനസംഖ്യ അതിവേഗം വളരാൻ കാരണമായി, 1700 ലെ 5.5 ദശലക്ഷത്തിൽ നിന്ന് ജനസംഖ്യ 1801 ഓടെ 9 ദശലക്ഷത്തിലധികമായി.
ആഭ്യന്തര ഉത്പാദനം പത്തൊൻപതാം നൂറ്റാണ്ടിൽ ഭക്ഷ്യ ഇറക്കുമതിയിൽ വർദ്ധനവുണ്ടാക്കിയെങ്കിലും ജനസംഖ്യ മൂന്നിരട്ടിയായി വർദ്ധിച്ചു 35 ദശലക്ഷത്തിലധികം ആയി.
പ്രധാന സംഭവവികാസങ്ങളും കണ്ടെത്തലുകളും
സാമൂഹികവും സാമ്പത്തികവും കാർഷികവുമായ സാങ്കേതിക മാറ്റങ്ങളുടെ സങ്കീർണ്ണമായ ഇടപെടലിന്റെ ഫലമാണ് ബ്രിട്ടീഷ് കാർഷിക വിപ്ലവം.
ഇതിലെ പ്രധാന സംഭവവികാസങ്ങളും കണ്ടെത്തലുകളും താഴെക്കൊടുക്കുന്നു: നോർഫോക്ക് ഫോർ-കോഴ്‌സ് ക്രോപ്പ് റൊട്ടേഷൻ: കാലിത്തീറ്റ വിളകൾ, പ്രത്യേകിച്ച് ടേണിപ്സ്, ക്ലോവർ എന്നിവയുടെ കൃഷി, ഭൂമി തരിശുനിലമായി ഉപേക്ഷിക്കുന്നതിന് മാറ്റം വരുത്തി.
ഡച്ചുകാർ ചൈനീസ് കലപ്പയെ മെച്ചപ്പെടുത്തി, അങ്ങനെ കുറഞ്ഞ എണ്ണം കാളകളോ കുതിരകളോ ഉപയോഗിച്ച് നിലം ഉഴാൻ പറ്റുന്ന അവസ്ഥ വന്നു.
എൻ‌ക്ലോഷർ: ഭൂമിയുടെ പ്രത്യേക ഉടമസ്ഥാവകാശം സ്ഥാപിക്കുന്നതിനുള്ള പൊതു അവകാശങ്ങൾ നീക്കംചെയ്യൽ താരിഫ്, ടോൾ, കസ്റ്റംസ് തടസ്സങ്ങൾ എന്നിവയില്ലാത്ത ഒരു ദേശീയ വിപണിയുടെ വികസനം മെച്ചപ്പെട്ട റോഡുകൾ, കനാലുകൾ, പിന്നീട് റെയിൽ‌വേ എന്നിവ പോലുള്ള ഗതാഗത അടിസ്ഥാന സൌകര്യങ്ങൾ ഭൂമി പരിവർത്തനം, ജലസേചനം, ഭൂമി വീണ്ടെടുക്കൽ കാർഷിക ഭൂമിയിൽ വർദ്ധനവ് സെലക്റ്റീവ് ബ്രീഡിംഗ് അവലംബം
ബ്രിട്ടനി ഡാനിയൽ
ബ്രിട്ടനി ആൻ ഡാനിയൽ (ജനനം: മാർച്ച് 17, 1976) ഒരു അമേരിക്കൻ നടിയാണ്.
ഫോട്ടോഗ്രാഫറും മുൻ നടിയുമായിരുന്ന സിന്തിയ ഡാനിയേലിന്റെ ഇരട്ട സഹോദരിയാണ് അവർ.
സ്വീറ്റ് വാലി ഹൈ (1994-1997) എന്ന കൗമാര നാടകീയ പരമ്പരയിലെ ജെസീക്ക വേക്ക്ഫീൽഡ്, ദി ഗെയിം (2006-2011; 2014-2015) എന്ന CW/BET ഹാസ്യ-നാടകീയ പരമ്പരയിലെ കെല്ലി പിറ്റ്‌സ് എന്നീ കഥാപാത്രങ്ങളുടെ പേരിലാണ് ഡാനിയൽ പരക്കെ അറിയപ്പെടുന്നത്.
അവളുടെ ചലച്ചിത്ര വേഷങ്ങളിൽ ജോ ഡേർട്ട് (200 1) എന്ന ചിത്രത്തിലെ ബ്രാണ്ടി, അതിന്റെ തുടർച്ചയായ ജോ ഡേർട്ട് 2: ബ്യൂട്ടിഫുൾ ലോസ ർ, വൈറ്റ് ചിക്‌സ് ( 2004), സ്കൈലൈൻ (2010) എന്നിവയിലെ കഥാപാത്രങ്ങൾ ഉൾപ്പെടുന്നു.
1976 മാർച്ച് 17 ന്, ഫ്ലോറിഡയിലെ ഗെയ്‌നസ്‌വില്ലിൽ കരോലിൻ, ചാൾട്ടൺ ബ്രാഡ്‌ഫോർഡ് "സി.ബി" ഡാനിയൽ ജൂനിയർ ദമ്പതികളുടെ കുട്ടികളായി ബ്രിട്ടാനിയും അവളുടെ ഇരട്ട സഹോദരി സിന്തിയയും ജനിച്ചു.
അവർക്ക് ബ്രാഡ് എന്ന ഒരു മൂത്ത സഹോദരനുണ്ട്.
11 വയസ്സായപ്പോൾ, രണ്ട് പെൺകുട്ടികളും ഫോർഡ് ഏജൻസിയുമായി കരാറിലേർപ്പെടുകയും മോഡലിംഗ് ആരംഭിക്കുകയും ചെയ്തു.
അവർ സെവൻറീൻ , YM മാഗസിനുകളുടെ പുറംചട്ടകളിലും പ്രത്യക്ഷപ്പെട്ടു.
ഡബിൾമിന്റ് ഗമ്മിന്റെ പരസ്യങ്ങളിലും അവർ ഡബിൾമിന്റ് ഇരട്ടകളായി പ്രത്യക്ഷപ്പെട്ടു.
ബ്രിജിറ്റ് ഹാമാൻ ഇംഗ്ലീഷ് വിലാസം https://ml.wikipedia.org/wiki/Brigitte_Hamann Presentation of the Honorary Prize of the Austrian Booksellers to Brigitte Hamann in the Vienna City Hall on 22 November 2012.
To the left: the eulogist, Prof. Gerald Stourzh , to the right city councillor Michael Ludwig
ജർമൻ - ഓസ്ട്രിയൻ എഴുത്തുകാരിയും ചരിത്രകാരിയും ആണ് (née Deitert; 26 ജൂലൈ 1940 – 4 ഒക്ടോബർ 2016).
ജർമനിയിൽ ജനിച്ചു വളർന്ന ഇവർ, ആദ്യകാലത്തു അവിടെ ജേർണലിസ്റ് ആയി ജോലി നോക്കിയിരുന്നു.
1965 ൽ ചരിത്രകാരനായ ഗുന്തർ ഹാമാനും ആയുള്ള വിവാഹ ശേഷം വിയെനയിലേക്ക് താമസം മാറിയ ഇവർ അവിടുത്തെ പൗരത്വം സ്വീകരിച്ചു .
പ്രധാന കൃതികൾ 1999 - Hitler's Vienna: A Dictator's Apprenticeship 2005- Winifred Wagner: A Life at the Heart of Hitler's Bayreuth പുരസ്‌കാരങ്ങൾ Heinrich Drimmel Preis (1978) Premio Comisso (1982) Donauland Sachbuchpreis (1986) Anton Wildgans Prize (1994) Kreisky Preis (1997) Friedrich-Schiedel-Literaturpreis (1998) Ehrenmedaille der Bundeshauptstadt Wien in Silber (2006) Honorary prize of the Austrian Booksellers for tolerance in thought and deed (2012) അവലംബം പുറത്തേക്കുള്ള കണ്ണികൾ ബ്രിജിറ്റ് ഹാമാൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ബ്രിജ് മോഹൻ ലാൽ മുഞ്ജാൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 സെപ്റ്റംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Brijmohan_Lall_Munjal
ഇൻഡ്യയിലെ പ്രമുഖ വ്യവസായികളിൽ ഒരാളാണ് ബ്രിജ് മോഹൻ ലാൽ മുഞ്ജാൽ .
ഹീറോ ഗ്രൂപ്പിന്റെ ചെയർമാൻ ആണ്.
ബ്രിട്ട സ്റ്റെഫെൻ ഇംഗ്ലീഷ് വിലാസം https://ml.wikipedia.org/wiki/Britta_Steffen
ഫ്രീസ്റ്റൈൽ സ്പ്രിന്റ് ഇവന്റുകളിൽ വൈദഗ്ദ്ധ്യം നേടിയ ഒരു ജർമ്മൻ മത്സര നീന്തൽതാരമാണ് ബ്രിട്ട സ്റ്റെഫെൻ (ജനനം: 16 നവംബർ 1983).
1999-ൽ യൂറോപ്യൻ ജൂനിയർ ചാമ്പ്യൻഷിപ്പിൽ സ്റ്റെഫൻ ആറ് കിരീടങ്ങൾ നേടി.
2000-ലെ സമ്മർ ഒളിമ്പിക്സിൽ 4 × 200 മീറ്റർ ഫ്രീസ്റ്റൈലിൽ ജർമ്മനിയുടെ റിലേ ടീമിൽ അംഗമായി മെഡൽ നേടി.
2004-ൽ 4 × 100 മീറ്റർ റിലേ നീന്താൻ അവർ ആവശ്യപ്പെട്ടു.
എന്നാൽ ഒളിമ്പിക്സിന് ശേഷം അവർ ഒരു വർഷം നീന്തൽ അവധി എടുക്കുകയും പഠനത്തിൽ ശ്രദ്ധ കേന്ദ്രീകരിക്കുകയും ചെയ്തു.
2006-ലെ ബുഡാപെസ്റ്റിൽ നടന്ന യൂറോപ്യൻ ചാമ്പ്യൻഷിപ്പിൽ വനിതകളുടെ 100 മീറ്റർ ഫ്രീസ്റ്റൈൽ ഇനത്തിൽ 53.30 റൺസ് നേടിയ സ്റ്റെഫെൻ ലോക റെക്കോർഡ് മറികടന്ന് ഓസ്‌ട്രേലിയയുടെ ലിബ്ബി ലെന്റൺ സ്ഥാപിച്ച 53.42 എന്ന റെക്കോഡിനെ മറികടന്നു.
മിക്സഡ് 400 മീറ്റർ ഫ്രീസ്റ്റൈൽ റിലേയിൽ 2007 ഏപ്രിൽ 4 ന് ലെന്റൺ 52.99 സമയം നീന്തിക്കയറിയെങ്കിലും, ഈ സമയം ലോക റെക്കോർഡായി ഫിന അംഗീകരിച്ചില്ല.
കാരണം മത്സരം ഒരു ഫിന ഇവന്റായി കണക്കാക്കപ്പെടുന്നില്ല.
അതേ ചാമ്പ്യൻഷിപ്പിൽ സ്റ്റെഫെൻ രണ്ട് ലോക റെക്കോർഡ് തകർത്ത റിലേ ടീമുകളുടെ ഭാഗമായിരുന്നു.
ആദ്യം, ജർമ്മൻ 4 × 100 മീറ്റർ വനിതാ റിലേ ടീം ഡാൽമാൻ , ഗോയറ്റ്സ്, സ്റ്റെഫെൻ, ലിബ്സ് എന്നിവർ ഓസ്‌ട്രേലിയൻ 4 × 100 മീറ്റർ ഫ്രീസ്റ്റൈൽ റിലേ (മിൽസ്, ലെന്റൺ, തോമസ്, ഹെൻ‌റി) ലോക റെക്കോർഡ് 3: 35.94 സെക്കന്റ് നേടി.
ക്ലോക്കിങ് ടൈം 3: 35.22 സെക്കന്റ്.
ജർമ്മൻ വനിതാ റിലേ ടീം ഡാൽമാൻ, സമുൾസ്കി, സ്റ്റെഫെൻ, ലിബ്സ് എന്നിവർ 7: 50.82 സമയം നീന്തി മുമ്പത്തെ യുഎസ് 4 × 200 മീറ്റർ ഫ്രീസ്റ്റൈൽ റിലേ ( കൊഗ്ലിൻ , പൈപ്പർ , വോൾമർ , സാൻഡെനോ ) 7: 53.42 എന്ന നിലയിലുള്ള ലോക റെക്കോർഡ് സ്വന്തമാക്കി.
മെൽബണിൽ നടന്ന 2007-ലെ ലോക ചാമ്പ്യൻഷിപ്പിൽ 100 മീറ്റർ ഫ്രീസ്റ്റൈൽ ഇനത്തിൽ മൂന്നാം സ്ഥാനവും 4 × 200 മീറ്റർ ഫ്രീസ്റ്റൈൽ റിലേയിൽ രണ്ടാം സ്ഥാനവും നേടി.
ചൈനയിലെ ബീജിംഗിൽ നടന്ന 2008-ലെ സമ്മർ ഒളിമ്പിക് ഗെയിംസിൽ സ്റ്റെഫൻ 100 മീറ്റർ ഫ്രീസ്റ്റൈൽ നേടി.
ലോക റെക്കോർഡ് ഉടമയായ ഓസ്‌ട്രേലിയയുടെ ലിബി ട്രിക്കറ്റിനെ അവസാന സ്ട്രോക്കിൽ തോല്പിച്ചു.
4 × 100 മീറ്റർ ഫ്രീസ്റ്റൈൽ റിലേയുടെ ലീഡോഫ് ലെഗിൽ 53.38 എന്ന ഒളിമ്പിക് റെക്കോർഡ് സ്വന്തമാക്കി സ്റ്റെഫെൻ 53.12 സെക്കൻഡിൽ സ്പർശിച്ചു.
50 മീറ്റർ ഫ്രീസ്റ്റൈൽ സ്വർണം 24.06 സെക്കൻഡിൽ നേടി 0.01 സെക്കൻഡിൽ ജയിച്ച സ്റ്റെഫൻ ഡാര ടോറസിനെ മറികടന്നു.
രണ്ട് ദിവസത്തിന് ശേഷം 2009 ഓഗസ്റ്റ് 2 ന് 50 മീറ്റർ ഫ്രീസ്റ്റൈൽ ഇനത്തിൽ സ്റ്റെഫൻ തന്റെ രണ്ടാം കിരീടം നേടി, 23.73 സെക്കൻഡിൽ ലോക റെക്കോർഡ് തകർത്തു.
അവരുടെ 100 മീറ്റർ ഫ്രീസ്റ്റൈൽ ലോംഗ് കോഴ്‌സ് ലോക റെക്കോർഡ് കേറ്റ് ക്യാമ്പ്‌ബെൽ 2016 ജൂലൈ 2 ന് തകർത്തു.
അവരുടെ 50 മീറ്റർ ഫ്രീസ്റ്റൈൽ ലോംഗ് കോഴ്‌സ് ലോക റെക്കോർഡ് സാറാ സ്ജോസ്ട്രോം 29 ജൂലൈ 2017 ന് തകർത്തു.
അവലംബം ബാഹ്യ ലിങ്കുകൾ Britta Steffen എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് (in German) ബ്രിട്ട സ്റ്റെഫെൻ at the International Olympic Committee ഫലകം:DOSB profile ബ്രിട്ട സ്റ്റെഫെൻ at Swimrankings.net ABC news item on Steffen's world record Deutsche Welle article (English)
മേരി ഹെയിം-വോഗ്റ്റ്ലിൻ ഇംഗ്ലീഷ് വിലാസം https://ml.wikipedia.org/wiki/Marie_Heim-V%C3%B6gtlin മേരി ഹെയിം-വോഗ്റ്റ്ലിൻ മേരി ഹെയിം-വോഗ്റ്റ്ലിൻ 1915ൽ.
മേരി ഹെയിം-വോഗ്റ്റ്ലിൻ (ജീവിതകാലം: 7 ഒക്ടോബർ 1845 ബോസനിൽ - 7 നവംബർ 1916 സൂറിച്ചിൽ ) ആദ്യത്തെ വനിതാ സ്വിസ് ഫിസിഷ്യനും എഴുത്തുകാരിയും ആദ്യത്തെ സ്വിസ് ഗൈനക്കോളജിക്കൽ ആശുപത്രിയുടെ സഹസ്ഥാപകയുമായിരുന്നു.
ബോസെനിലെ ഒരു പാതിരിയുടെ  മകളായി ജനിച്ച മേരി വോഗ്റ്റ്ലിൻ റൊമാൻഡി, സൂറിച്ച് എന്നിവിടങ്ങളിൽനിന്ന് സ്വകാര്യ വിദ്യാഭ്യാസം നേടി.
1867-ൽ വൈദ്യശാസ്ത്ര വിദ്യാർത്ഥിയായിരുന്ന അവളുടെ പ്രതിശ്രുതവരൻ അവരുമായുള്ള വിവാഹനിശ്ചയത്തിൽനിന്ന് പിന്തിരിഞ്ഞു.
പകരം അയാൾ  യൂറോപ്പിലെ ആദ്യത്തെ വനിതാ ഫിസിഷ്യനായിരുന്ന നദെഷ്ദ സുസ്ലോവയെ വിവാഹം കഴിച്ചു.
മറുപടിയായി, പിതാവിന്റെ അർദ്ധ മനസോടെയുള്ള പിന്തുണയോടെ, വോഗ്റ്റ്ലിൻ അക്കാലത്ത് യൂറോപ്പിലെ സ്ത്രീകൾക്ക് പ്രവേശനം അനുവദിച്ച് ആദ്യത്തെ മെഡിക്കൽ ഫാക്കൽറ്റിയായ സൂറിച്ച് സർവ്വകലാശാലയിൽ വൈദ്യശാസ്ത്ര പഠനത്തിന് സ്വയം അപേക്ഷിച്ചു.
മുമ്പ് സുസ്ലോവയെപ്പോലുള്ള കുറച്ച് "ധിക്കാരികളായ" വിദേശ വനിതകൾ മാത്രമേ അവിടെ കലാലയ പ്രവേശനം  ചെയ്യപ്പെട്ടിട്ടുള്ളൂ എന്നതിനാൽ ഈ സംഭവം  ഒരു ദേശീയ അപകീർത്തിയായി കണക്കാക്കപ്പെട്ടു.
സർവ്വകലാശാലയിൽ, വോഗ്റ്റ്ലിനും അവളുടെ ഏതാനും  സഹ വിദ്യാർത്ഥിനികളും ഫാക്കൽറ്റിയുടെ പ്രത്യേക പിന്തുണയിൽ നിന്ന് പ്രയോജനം നേടിയെങ്കിലും, പല യാഥാസ്ഥിതികരും സ്ത്രീകളുടെ വൈദ്യശാസ്ത്ര വിദ്യാഭ്യാസത്തെ ലജ്ജാകരവും സമയം പാഴാക്കുന്നതുമാണെന്ന് അപലപിച്ചു.
വോഗ്റ്റ്ലിൻ ബഹുമതികളോടെ പരീക്ഷകളിൽ വിജയിച്ചതിന് ശേഷം, ലെപ്സിഗിൽ ഗൈനക്കോളജി പഠിക്കുകയും ഡ്രെസ്ഡൻ നഗരത്തിൽ ഒരു പ്രസവ വാർഡിൽ ജോലിയിലേർപ്പെടുകയും ചെയ്തു.
1874 ജൂലൈ 11 ന്, പ്രസവത്തിൽ സ്ത്രീ ജനനേന്ദ്രിയത്തിന്റെ അവസ്ഥ എന്ന വിഷയത്തെക്കുറിച്ചുള്ള ഒരു പ്രബന്ധത്തിലൂടെ അവൾ സൂറിച്ചിൽനിന്ന് ഡോക്ടറേറ്റ് നേടി.
സൂറിച്ചിൽ മെഡിസിൻ പ്രാക്ടീസ് ചെയ്യാനുള്ള ഔദ്യോഗിക അനുമതി ലഭിക്കുന്നതിന് അവളുടെ പിതാവിന്റെ ഇടപെടൽ അനിവാര്യമായിരുന്നു.
പ്രൊഫഷണൽ, കുടുംബ ജീവിതം
അവളുടെ പരിശീലനകാലത്ത് ആദ്യം ഏതാനും ഉപഭോക്താക്കൾ മാത്രമാണ് അവരുടെ സേവനം ഉപയോഗിപ്പെടുത്തിയിരുന്നതെങ്കിലും വോഗ്‌റ്റ്‌ലിൻ താമസംവിനാ കഴിവുള്ള  ഒരു വൈദ്യനെന്ന  ഖ്യാതി നേടുകയും പാവപ്പെട്ട സ്ത്രീകളോടുള്ള ഔദാര്യം കൊണ്ട് പ്രത്യേകം ശ്രദ്ധിക്കപ്പെടുകയും ചെയ്തു.
1875-ൽ, വിവാഹശേഷവും ജോലിയിൽ തുടരാൻ അനുവാദിക്കുമെന്ന് (അന്നത്തെ നിയമം അനുസരിച്ച്) ഉറപ്പ് നേടിയ ശേഷം അവൾ പ്രശസ്ത ജിയോളജിസ്റ്റ് ആൽബർട്ട് ഹെയ്മിമിനെ വിവാഹം കഴിച്ചു.
ദമ്പതികൾക്ക് അർനോൾഡ്, ഹെലിൻ എന്നീ രണ്ട് കുട്ടികളുണ്ടായിരുന്നു, കൂടാതെ ഒരു വളർത്തുകുട്ടിയെ പരിപാലിക്കുകയും ചെയ്തു.
1916-ൽ മേരി ഹെയിം-വോഗ്റ്റ്ലിൻ ശ്വാസകോശ രോഗത്തെ തുടർന്ന് മരണമടഞ്ഞു.
അവലംബം ↑ Müller (Libernensis).
↑ Müller (Libernensis).
↑ Ogilvie.
മേരി ഹാരിസ് തോംസൺ
മേരി ഹാരിസ് തോംസൺ , എംഡി, (ഏപ്രിൽ 15, 1829 – മെയ് 21, 1895), ഷിക്കാഗോ സ്ത്രീകൾക്കും കുട്ടികൾക്കുമുള്ള ആശുപത്രിയുടെ സ്ഥാപകയും പ്രധാന ഫിസിഷ്യനും സർജനുമായിരുന്നു, 1895-ൽ അവളുടെ മരണശേഷം മേരി ഹാരിസ് തോംസൺ ഹോസ്പിറ്റൽ പുനർനാമകരണം ചെയ്യപ്പെട്ടു.
ചിക്കാഗോയിൽ വൈദ്യശാസ്ത്രം പ്രാക്ടീസ് ചെയ്ത ആദ്യത്തെ സ്ത്രീകളിൽ ഒരാളായിരുന്നു അവർ.
1829 ഏപ്രിൽ 15 ന് ന്യൂയോർക്കിലെ വാഷിംഗ്ടൺ കൗണ്ടിയിൽ ഫോർട്ട് ആൻ എന്ന സ്ഥലത്താണ് മേരി ജനിച്ചത്.
ജോൺ ഹാരിസിന്റെയും കാലിസ്റ്റ കോർബിൻ തോംസണിന്റെയും മകളായിരുന്നു.
അവൾ അടുത്തുള്ള ഒരു സ്കൂളിൽ പഠനം ആരംഭിച്ചു, തുടർന്ന് ന്യൂയോർക്കിലെ ഫോർട്ട് എഡ്വേർഡ് ഇൻസ്റ്റിറ്റ്യൂട്ടിലേക്ക് മാറ്റി.
വെർമോണ്ടിലെ വെസ്റ്റ് പോൾട്ട്‌നിയിൽ സ്ഥിതി ചെയ്യുന്ന ട്രോയ് കോൺഫറൻസ് അക്കാദമി എന്ന മെത്തഡിസ്റ്റ് സ്കൂളിൽ അവൾ പഠനം തുടർന്നു, 1860-ൽ ബോസ്റ്റണിലെ ന്യൂ ഇംഗ്ലണ്ട് ഫീമെയിൽ മെഡിക്കൽ കോളേജിൽ ക്ലാസുകളിൽ ചേർന്നു.
ഈ സമയത്ത് അവർ ന്യൂയോർക്ക് ഇൻഫർമറി ഫോർ വിമൻ ആൻഡ് ചിൽഡ്രനിൽ ഒരു വർഷം ചെലവഴിച്ചു, അത് ഫിസിഷ്യൻമാരായ എമിലിയും എലിസബത്ത് ബ്ലാക്ക്വെലും ചേർന്ന് സ്ഥാപിച്ചതാണ്.
അവൾ 1863-ൽ മെഡിക്കൽ ബിരുദം നേടി.
ന്യൂ ഇംഗ്ലണ്ട് ഫീമെയിൽ മെഡിക്കൽ കോളേജിൽ നിന്ന് ബിരുദം നേടിയ ശേഷം, മേരി ചിക്കാഗോയിലേക്ക് മാറി, 30 വർഷങ്ങൾക്ക് മുമ്പ് സ്ഥാപിതമായ ഒരു പട്ടണമായിരുന്നു അത് അവിടെ ഒരു വനിതാ ഫിസിഷ്യനുമായി മത്സരമില്ലാായിരുന്നു.
അവൾ ആദ്യം നോർത്ത് വെസ്റ്റേൺ സാനിറ്ററി കമ്മീഷന്റെ ചിക്കാഗോ ബ്രാഞ്ചിൽ ( യുണൈറ്റഡ് സ്റ്റേറ്റ്സ് സാനിറ്ററി കമ്മീഷന്റെ ഒരു ശാഖ) ഡോ. വില്യം ജി. ഡയസിനും മിറാൻഡ ഡയസിനും വേണ്ടി പ്രവർത്തിച്ചു, ചിക്കാഗോയിലെ ആഭ്യന്തരയുദ്ധ സേനാനികളുടെ കുടുംബങ്ങളെ സേവിച്ചു.
അവളുടെ ഔദ്യോഗികജീവിതത്തിന്റെ ഈ ഘട്ടത്തിൽ, രോഗികളെ പരിചരിക്കാനുള്ള കഴിവിൽ മേരിയ്ക്ക് പരിമിതി ഉണ്ടായിരുന്നു; ചിക്കാഗോയിലെ ഒരു ആശുപത്രി സ്റ്റാഫിലും സ്ത്രീകൾക്ക് ഇതുവരെ പ്രവേശനം ലഭിച്ചിരുന്നില്ല, കൂടാതെ ഒരു ഏരിയാ ആശുപത്രിയെങ്കിലും സ്ത്രീകളെ രോഗികളായി പ്രവേശിപ്പിച്ചിരുന്നില്ല.
തുടർന്ന് റവ.
വില്യം ആർ റൈഡെറ്ർ എന്ന പദ്ധതിക്കായി ഫണ്ട് സ്വരൂപിച്ച  ആളുടെ സഹായത്തോടെ അവൾ സ്വന്തം ആശുപത്രി സ്ഥാപിച്ചു.
1865 മെയ് മാസത്തിൽ, സ്ത്രീകൾക്കും കുട്ടികൾക്കുമായി ചിക്കാഗോ ഹോസ്പിറ്റൽ തുറന്നു, മേരി ചീഫ് സർജനും ഫിസിഷ്യനും, സ്റ്റാഫ് മേധാവിയും ആയിത്തീർന്നു.
അവൾ ജീവിതകാലം മുഴുവൻ ഈ ജോലി നിലനിർത്തി.
റഫറൻസുകൾ 1 2 1 2 ↑ ↑ "Female Medical College of 100 Years Ago Had Two Professors and Not Even a Skeleton", O'Brien, Mary; Daily Boston Globe (1928-1960); Oct 21, 1948; p. 20 ↑ {{ cite book }} :  CS1 maint: others ( link ) ↑ Directory of Deceased American Physicians, 1804-1929 (Allopath) ↑ ↑ {{ cite encyclopedia }} : Empty citation ( help ) ↑
മേരി ഹേർൺ
മേരി എല്ലിസ് തോൺ ഹേർൺ എം.ഡി. എഫ്.ആർ.സി.പി.ഐ. (1891-1969) ഒരു ഗൈനക്കോളജിസ്റ്റും അയർലണ്ടിലെ റോയൽ കോളേജ് ഓഫ് ഫിസിഷ്യൻസിലെ ആദ്യത്തെ വനിതാ ഫെല്ലോയും ആയിരുന്നു.
ഇംഗ്ലീഷ്: Mary Ellice Thorn Hearn.
യൂണിവേഴ്സിറ്റി കോളേജ് കോർക്കിലെ വൈദ്യശാസ്ത്ര വിഭാഗം പ്രൊഫസർ വില്യം എഡ്വേർഡ് ആഷ്‌ലി കമ്മിൻസ് (1858-1923), കോർക്കിലെ ജെയ്ൻ കോൺസ്റ്റബിൾ കമ്മിൻസ് (ഹാൾ) എന്നിവരുടെ മകളായി 1891 ഫെബ്രുവരി 25 നാണ് മേരി ജനിച്ചത്.
അവർക്ക് അഞ്ച് പെൺമക്കളും ആറ് ആൺമക്കളും ഉണ്ടായിരുന്നു.
ജെറാൾഡിൻ കമ്മിൻസ് ഒരു നാടകകൃത്തായിരുന്നു.
രണ്ടാം ലോകമഹായുദ്ധസമയത്ത് WRAF-ൽ ഒരു സ്ക്വാഡ്രൺ ഓഫീസറായിരുന്നു ജെയ്ൻ കമ്മിൻസ്.
ഒരു സഹോദരി മെഡിക്കൽ ഡോക്ടറായിരുന്നു.
ഒരു സഹോദരി ഐറിസ് കമ്മിൻസ് ഒരു എഞ്ചിനീയറായിരുന്നു.
അവളുടെ രണ്ട് സഹോദരന്മാരും ഡോക്ടർമാരായി, ഒരാൾ, എൻ. മാർഷൽ കമ്മിൻസ്, കോർക്കിൽ ആദ്യത്തെ രക്തപ്പകർച്ച സേവനം ആരംഭിക്കുന്നതിൽ പങ്കാളിയായിരുന്നു..
മേരി യുസിസിയിൽ മെഡിസിൻ പഠിക്കാൻ തുടങ്ങി, എന്നിരുന്നാലും അവൾ 1911-ൽ വിവാഹിതയായി.
ഭർത്താവിന്റെ പ്രോത്സാഹനത്താൽ, അവൾ യു‌സി‌സിയിലേക്ക് മടങ്ങി, 1919-ൽ ഫസ്റ്റ്ക്ലാസ് ബഹുമതികളോടെയും വൈദ്യശാസ്ത്രത്തിൽ മികവോടെയും MB, B.Ch.
, BAO ബിരുദം നേടി.
1922-ൽ പരീക്ഷയിൽ ഒന്നാം സ്ഥാനവും പ്രത്യേക അംഗീകാരവുംഉൾപ്പടെ മേരി തന്റെ എംഡി നേടി..
റഫറൻസുകൾ 1 2 3 1 2 ↑ ↑ {{ cite web }} :  CS1 maint: url-status ( link ) ↑ ↑
മേരി ഹാരിയറ്റ് ബേറ്റ് ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Mary_Harriet_Bate
ഓസ്ട്രേലിയൻ സസ്യശാസ്ത്രജ്ഞരുടെ പ്രത്യേകിച്ച് ജർമ്മൻ-ഓസ്ട്രേലിയൻ ബാരൺ സർ ഫെർഡിനാൻഡ് ജേക്കബ് ഹെൻറിച്ച് വോൺ മുള്ളറുടെ ബൊട്ടാണിക്കൽ മാതൃകകളുടെ ഒരു ഓസ്ട്രേലിയൻ കളക്ടറായിരുന്നു മേരി ഹാരിയറ്റ് ബേറ്റ് (1 ഒക്ടോബർ 1855-29 ഡിസംബർ 1951).
അവരുടെ സംഭാവനകൾ നിരവധി സ്പീഷീസിന്റെ പേരിൽ അംഗീകരിക്കപ്പെട്ടു.
മേരി ഹാരിയറ്റ് ബേറ്റ് സിഡ്നിയിൽ 1855 ഒക്ടോബർ 1 ന് ഹെൻറി ജെഫേഴ്സൺ ബേറ്റ് (1816-1892), എലിസബത്ത് കെൻഡൽ നീ മോസോപ്പ് (1816-1910) എന്നിവർക്ക് ജനിച്ചു.
ഒൻപത് കുട്ടികളിൽ ഒരാളായ അവരുടെ സഹോദരൻ റിച്ചാർഡിന്റെ മകൻ ഹെൻട്രി ബേറ്റ് സംസ്ഥാന പാർലമെന്റ് അംഗമായിരുന്നു.
14 -ആം വയസ്സുമുതൽ ന്യൂ സൗത്ത് വെയിൽസിന്റെ തെക്കൻ തീരത്തുള്ള തിൽബ തിൽബയിലെ "മൗണ്ടൻ വ്യൂ" എന്ന കുടുംബ സ്വത്തിൽ 30 -ആം വയസ്സിൽ വിവാഹം കഴിക്കുന്നതുവരെ ബേറ്റ് താമസിച്ചു.
1886 സെപ്റ്റംബർ 6 -ന് ബോംബാലയിലെ സ്റ്റോർ കീപ്പറായ ജോൺ വിൻസന്റ് ഗ്രിഫിത്ത്സിനെ വിവാഹം കഴിച്ചു.
അവർക്ക് അഞ്ച് കുട്ടികളുണ്ടായിരുന്നു.
1921-ൽ ഗ്രിഫിത്ത്സ് ക്യൂഗിളിലെ ഒരു ഡയറി വസ്തുവിലേക്ക് മാറി.
ജോൺ ഗ്രിഫിത്ത്സ് 1940 -ലും മേരി ഗ്രിഫിത്ത്സ് (നീ ബേറ്റ്) 1951 -ൽ 96 -ആം വയസ്സിലും മരിച്ചു.
ശാസ്ത്രത്തിനുള്ള സംഭാവനകൾ
1881 നും 1886 നും ഇടയിൽ, ടിൽബ തീരത്തിനും ഡ്രോമെഡറി പർവതത്തിനും ഇടയിൽ (ഇപ്പോൾ മൗണ്ട് ഗുലാഗ എന്നറിയപ്പെടുന്നു) പൂച്ചെടികളുടെയും ആൽഗകളുടെയും ഫംഗസുകളുടെയും മാതൃകകൾ ബേറ്റ് ശേഖരിച്ചു.
വിക്ടോറിയയിലെ നാഷണൽ ഹെർബേറിയം, മെൽബൺ ബൊട്ടാണിക് ഗാർഡൻസ് ഇപ്പോഴും അവരുടെ 361 ചെടികളുടെ മാതൃകകൾ സൂക്ഷിക്കുന്നു.
കൂടാതെ ശേഖരത്തിൽ അവരുടെ പേരിട്ട അപൂർവ്വമായ കുറ്റിച്ചെടിയായ മയോപോറം ബാറ്റേ F.Muell (1882), മോസ് ബ്രിയം ബാറ്റേ മൽ എന്നിവ ഉൾപ്പെടുന്നു.
(1898) കൂടാതെ, മോസ് ബ്രിയം വിരിഡുലം മൾ.
ഹാൽ (1898) അതുപോലെ ബാസിഡിയോമൈസെറ്റ് ട്രാമെറ്റ്സ് ഹെറ്റെറോമല്ല കുക്ക് (1882), ആൽഗ സർഗസ്സം ലെയ്വിഗാറ്റം ജെ.അഗാർദ് (1889), യൂക്കാലിപ്റ്റസ് ബോസിസ്റ്റോവാന എഫ്.മ്യൂൾ (1895) എന്നീ വൃക്ഷങ്ങളും ഉണ്ട്.
ഇവയെല്ലാം അവർ ശേഖരിച്ച അതത് ജീവിവർഗങ്ങളുടെ തരം മാതൃകകളായിരുന്നു.
അവരുടെ ആൽഗൽ മാതൃകകൾ ജേക്കബ് അഗർദും ഫംഗസ് മാതൃകകളായ മൊർഡെകായ് കുക്കും ബ്രയോഫൈറ്റുകളും കാൾ മുള്ളറും തിരിച്ചറിഞ്ഞു.
മുള്ളറുമായുള്ള ബന്ധം
മെയല്ലറുടെ 220 വനിതാ കളക്ടർമാരിൽ ഒരാളായിരുന്നു ബേറ്റ്.
അവരിൽ ഏറ്റവും പ്രഗത്ഭയായ ഒരാളായിരുന്ന അവർ പതിവായി പരസ്പരം എഴുതുകയും "യൂറോപ്പിലും വടക്കേ അമേരിക്കയിലും നിരീക്ഷിക്കപ്പെടുന്നതിൽ നിന്ന് വ്യത്യസ്തമായി, സസ്യശാസ്ത്രത്തിൽ അഭിരുചിയുള്ള എല്ലാ ഓസ്‌ട്രേലിയയിലെയും ചുരുക്കം ചില സ്ത്രീകളിൽ ഒരാളാണ് നിങ്ങൾ" എന്ന് അദ്ദേഹം എഴുതുകയും അവരെ പ്രോത്സാഹിപ്പിക്കുകയും ചെയ്തു.
സ്വന്തം പേരിൽ Myoporum batae നാമകരണം ചെയ്യുമ്പോൾ അയാൾ അവർക്ക് എഴുതി.
"ഈ അംഗീകാരം നിങ്ങളുടെ തിരയലുകൾ തുടരാൻ നിങ്ങളെ പ്രോത്സാഹിപ്പിക്കുമെന്ന് ഞാൻ പ്രതീക്ഷിക്കുന്നു. അപൂർവ്വ സസ്യങ്ങളുടെ മുഴുവൻ ആതിഥേയവും പുതിയവ ഇനിയും കണ്ടെത്താനുണ്ട്."
മറ്റ് വനിതാ കളക്ടർമാർക്ക് മുള്ളറുടെ പേരിലുള്ള സ്പീഷീസുകൾ ഉണ്ടായിരുന്നു.
അതിൽ കരോലിൻ അറ്റ്കിൻസൺ (ലൂയിസ അറ്റ്കിൻസൺ എന്ന് അറിയപ്പെടുന്നു), അതിന്റെ പേര് അഞ്ച് ഇനങ്ങളിലും ഒരു ജനുസ്സിലും (അറ്റ്കിൻസോണിയ) അനുസ്മരിക്കപ്പെടുന്നു.
മേരി ഹാൾട്ടൺ ഇംഗ്ലീഷ് വിലാസം https://ml.wikipedia.org/wiki/Mary_Halton
മേരി ഗെർട്രൂഡ് ഹാൾട്ടൺ (ജീവിതകാലം: 1878-1948)) ഒരു അമേരിക്കൻ പാത്തോളജിസ്റ്റ്, ഗൈനക്കോളജിസ്റ്റ്, പ്രസവചികിത്സക, സ്ത്രീകളുടെ ആരോഗ്യ പ്രവർത്തക വോട്ടവകാശവാദി എന്നീ നിലകളിൽ പ്രശസ്തയായ വനിതയായിരുന്നു.
അമേരിക്കൻ ഐക്യനാടുകളിൽ ജനന നിയന്ത്രണത്തെ കൂടുതൽ നിയമവിധേയമാക്കുന്നതിനായി, ആദ്യകാല ഗർഭാശയ ഉപകരണ (IUD)  സാങ്കേതികവിദ്യയെക്കുറിച്ചുള്ള ഗവേഷണം പ്രസിദ്ധീകരിക്കുന്നതിനായി അവൾ പോരാടി.
ഹാർവാർഡ് മെഡിക്കൽ സ്കൂൾ ഫാക്കൽറ്റിയിലേക്ക് നിയമിതയായ ആദ്യ വനിതയായിരുന്നു അവർ.
കാലിഫോർണിയയിലെ സാൻ ഫ്രാൻസിസ്കോയിൽ മേരി ഗൺ ഹാൾട്ടണിന്റെയും ഡോ. റിച്ചാർഡ് ജെ. ഹാൾട്ടണിന്റെയും മകളായി മേരി ജി. ഹാൾട്ടൺ 1878-ൽ ജനിച്ചു.
അവളുടെ അച്ഛൻ അയർലണ്ടിലെ ഡബ്ലിനിലാണ് ജനിച്ചത്.
യൂണിവേഴ്സിറ്റി ഓഫ് കാലിഫോർണിയയിലും പിന്നീട് സ്റ്റാൻഫോർഡ് യൂണിവേഴ്സിറ്റിയുടെ കൂപ്പർ മെഡിക്കൽ കോളേജിലും ചേർന്ന അവർ 1900 ജൂൺ 5-ന് വൈദ്യശാസ്ത്ര ബിരുദം നേടി.
ബിരുദാനന്തരം അവൾ സെന്റ് ഫ്രാൻസിസ് മെമ്മോറിയൽ ഹോസ്പിറ്റൽ, സെന്റ് ലൂക്ക്സ് ഹോസ്പിറ്റൽ, സാൻഫ്രാൻസിസ്കോയിലെ സതേൺ പസഫിക് ഹോസ്പിറ്റൽ എന്നിവിടങ്ങളിൽ പതോളജിസ്റ്റായി ജോലി ചെയ്തു.
1906 ആയപ്പോഴേക്കും അവർ ന്യൂയോർക്ക് സിറ്റിയിലേക്ക് താമസം മാറുകയും സ്വന്തം മെഡിക്കൽ പ്രാക്ടീസ് ആരംഭിക്കുകയും ചെയ്തു.
ന്യൂയോർക്ക് സിറ്റിയിൽ, ഹാൾട്ടൺ സഫ്രജിസ്റ്റ് പ്രസ്ഥാനത്തിൽ ചേരുകയും ഒരു ഫെമിനിസ്റ്റ് നേതാവായി മാറുകയും ചെയ്തു.
1948 ജനുവരി 25-ന് ന്യൂയോർക്ക് സിറ്റിയിലെ സ്റ്റാറ്റൻ ഐലൻഡിലെ ഡോക്‌ടേഴ്‌സ് ഹോസ്പിറ്റലിൽ വെച്ച് നീണ്ടകാലത്തെ അസുഖത്തെ തുടർന്ന് ഹാൾട്ടൺ അന്തരിച്ചു.
മരണസമയത്ത് അവർക്ക് 69 വയസ്സായിരുന്നു.